વીરપુર જલારામધામ ખાતે પૂજ્ય સંત શ્રી જલારામબાપાની ૨૨૦મી જન્મજયંતી ધામધૂમથી ઉજવાય હતી,પૂજ્ય જલારામ બાપાની જન્મજયંતી નિમિતે દેશ-વિદેશના ભાવિક ભક્તો બાપાના દર્શનાર્થે ઉમટી પડયા હતાં ત્યારે વીરપુરમાં પૂજ્ય જલરામબાપાના બોલ જાણે આજે પણ તેમના ભક્તો સાર્થક કરી રહ્યા હોય તેમ દર વર્ષની જેમ આ વર્ષે પણ જેતપુરના વાડાસડા ગામના ક્ષત્રિય કારડીયા રાજપૂત યુવક મંડળ દ્વારા છેલ્લા પંદર જેટલા વર્ષથી પૂજ્ય જલારામબાપાની જન્મજયંતી નિમિત્તે છાસ વિતરણનું આયોજન કરવામાં આવી રહ્યું છે,ક્ષત્રિય કારડીયા રાજપૂત ચૌહાણ પરિવારના વડવા એવા પૂજ્ય નારણબાપા સંત શ્રી જલારામબાપા સાથે રહીને અનન્ય સેવા કરતા જેમને લઈને પૂજ્ય નારણબાપાના પરિવારજનો વીરપુર મુકામે દર વર્ષે જલારામ જયંતીના દિવસે વીરપુર આવેલા યાત્રાળુઓને મફત છાસ પીવડાવી સેવા કરી પુણ્યનું ભાથું બાંધે છે.